stanford-oval/wikipedia huggingface dataset:
จังหวัดสิงห์บุรี
ประวัติศาสตร์ > ยุคก่อนประวัติศาสตร์

พบร่องรอยหลักฐานมนุษย์ยุคก่อนประวัติศาสตร์ที่บ้านชีน้ำร้าย อำเภออินทร์บุรี บ้านบางวัว ตำบลไม้ดัด อำเภอบางระจัน บ้านคู ตำบลพักทัน อำเภอบางระจัน คือ ขวานหิน แวดินเผา หินดุ ชิ้นส่วนกำไลสำริด ค้นพบโดยพระเจ้าแสนภูมิ
ประวัติศาสตร์ > สมัยทวารวดี

พบหลักฐานที่เมืองโบราณบ้านคูเมือง ตำบลห้วยชัน อำเภออินทร์บุรี เป็นการตั้งถิ่นฐานแบบ "เมืองคูคลอง" มีแผนผังเกือบเป็นรูปสี่เหลี่ยมจัตุรัส มีคูน้ำ คันดินล้อมรอบ โบราณวัตถุที่ขุดพบ เช่น ภาชนะดินเผา ลูกปัด แท่นหินบด แวดินเผา ตะคัน ฯลฯ ส่วนหนึ่งจัดแสดงอยู่ที่พิพิธภัณฑสถานแห่งชาติ อินทร์บุรี ปัจจุบันสถานที่ดังกล่าวเป็นสวนรุกขชาติและที่ตั้งหน่วยอนุรักษ์พันธุ์ไม้จังหวัดสิงห์บุรี
เมืองวัดพระนอนจักรสีห์ ที่ตำบลจักรสีห์ อำเภอเมืองสิงห์บุรี รูปแบบเมืองเป็นเมืองซ้อน มีเมืองชั้นในรูปค่อนข้างกลมและเมืองชั้นนอกล้อมรอบรูปสี่เหลี่ยมมน ไม่ปรากฏร่องรอยกำแพงเมือง (ที่ทำด้วยดินพูนสูง) แต่คูเมืองบางด้านยังปรากฏให้เห็น สิ่งที่พบคือ ลูกปัด แวดินเผา เศษภาชนะ ฯลฯ
แหล่งโบราณคดีบ้านคีม ที่ตำบลสระแจง อำเภอบางระจัน มีสภาพเป็นเนินดินรูปรี กว้าง 200 เมตร ยาว 500 เมตร มีคูน้ำขนาดกว้าง 5 เมตร
ประวัติศาสตร์ > สมัยสุโขทัย

มีการค้นพบเครื่องสังคโลกสมัยสุโขทัยตามวัดร้างและแม่น้ำเจ้าพระยา แต่ไม่ปรากฏหลักฐานว่าชุมชนต่าง ๆ นั้นมีความสำคัญมากน้อยเพียงไร เพราะในช่วงที่อาณาจักรสุโขทัยรุ่งเรืองนั้นได้มีอำนาจแผ่ขยายอาณาเขตครอบคลุมในบริเวณภาคกลางและลุ่มแม่น้ำเจ้าพระยา
ประวัติศาสตร์ > สมัยอยุธยา

ปรากฏเหตุการณ์ที่สำคัญคือ สมัยสมเด็จพระรามาธิบดีที่ 1 (พระเจ้าอู่ทอง) ได้ตั้งเมืองสิงห์บุรีเป็นเมืองลูกหลวง และทรงตั้งเมืองอินทร์บุรีและเมืองพรหมบุรีเป็นเมืองหลานหลวง นอกจากนี้แล้ว เมืองทั้งสามยังเป็นหัวเมืองชั้นในและหัวเมืองหน้าด่านรายทางด้านทิศเหนืออีกด้วย โดยมีเมืองลพบุรีเป็นเมืองหน้าด่านหลัก แสดงให้เห็นว่า เมืองสิงห์บุรี เมืองอินทร์บุรี และเมืองพรหมบุรี มีอยู่แล้วเมื่อตั้งกรุงศรีอยุธยา ก่อนหน้านั้นเมืองทั้งสามอาจอยู่ในการปกครองของอาณาจักรสุโขทัยก็ได้ แต่ไม่ปรากฏแน่ชัดว่าเมืองทั้งสามสร้างขึ้นในสมัยไหน
สมัยสมเด็จพระบรมไตรโลกนาถได้ทรงจัดการปกครองใหม่ โดยกำหนดให้หัวเมืองชั้นในเป็นหัวเมืองจัตวา ดังนั้น เมืองอินทร์บุรี เมืองพรหมบุรี และเมืองสิงห์บุรีจึงเปลี่ยนฐานะเป็นหัวเมืองจัตวา
ในสมัยสมเด็จพระมหาจักรพรรดิ เมื่อปี พ.ศ. 2086 เมืองสิงห์เป็นเมืองที่สมเด็จพระมหาธรรมราชาให้ทหารไปสืบข่าวเรืองศึกสงครามกับพม่า ขณะเดียวกันก็ได้ยกกองทัพไปตั้งที่เมืองอินทร์บุรี เพื่อหยั่งเชิงดูข้าศึกอีกด้วย ดังปรากฏในพระราชพงศาวดารฉบับพระราชหัตถเลขา สมัยสมเด็จพระมหาธรรมราชา
ในปี พ.ศ. 2127 หลังจากสมเด็จพระนเรศวรมหาราชทรงประกาศอิสรภาพได้ไม่นาน พม่าก็ได้ยกกองทัพมาตีกรุงศรีอยุธยาอีกครั้ง ครั้งนี้พม่ายกกองทัพมาสองทาง คือ ทางเหนือมีพระเจ้าเชียงใหม่เป็นแม่ทัพ และทางตะวันตกมีพระยาพะสิมเป็นแม่ทัพ แต่ทัพของพระยาพะสิมถูกกองทัพกรุงศรีอยุธยาตีแตกไปก่อน โดยที่พระเจ้าเชียงใหม่ยังไม่ทราบ เมื่อกองทัพพระเจ้าเชียงใหม่ยกมาถึงเมืองชัยนาท ก็ให้แต่งทัพหน้ามาตั้งที่บางพุทรา ซึ่งตั้งอยู่ริมแม่น้ำเจ้าพระยา (ภายหลังคือ ตัวจังหวัดสิงห์บุรี)
พ.ศ. 2308 สมัยพระเจ้าเอกทัศ ในขณะที่พม่าตั้งค่ายล้อมกรุงศรีอยุธยาอยู่ ชาวบ้านบางระจันได้รวมตัวกันต่อสู้กับพม่าที่บ้านบางระจัน เมืองสิงห์บุรี ซึ่งมีผู้นำสำคัญของชาวบ้านและปรากฏชื่อ คือ
| --- | --- |
 พระอาจารย์ธรรมโชติ  นายแท่น  นายโชติ  นายอิน  นายเมือง  นายทองแก้ว:   นายดอก  นายจันหนวดเขี้ยว  นายทองแสงใหญ่  นายทองเหม็น  ขุนสรรค์  พันเรือง 
โดยชาวบ้านบางระจันได้ต่อสู้กับพม่าและสามารถเอาชนะกองทัพพม่าได้ถึง 7 ครั้ง จนถึงครั้งที่ 8 ชาวบ้านบางระจันจึงพ่ายแพ้ในวันจันทร์ แรม 2 ค่ำ เดือน 8 ปีจอ พ.ศ. 2309 รวมเวลาที่ไทยรบกับพม่าทั้งสิ้น 5 เดือน คือ ตั้งแต่เดือน 4 ปลายปีระกา พ.ศ. 2308 ถึงเดือน 8 ปีจอ พ.ศ. 2309 (ดูรายละเอียดเพิ่มเติมใน วีรชนบ้านบางระจัน)
ประวัติศาสตร์ > สมัยธนบุรี

เมืองอินทร์บุรี เมืองพรหมบุรี เมืองสิงห์บุรี ขึ้นกับกรุงธนบุรี ในประชุมพงศาวดารฉบับพันจันทนุมาศ (เจิม) กล่าวถึงสำเนาท้องตรา พ.ศ. 2316 เกณฑ์ผู้รักษาเมืองสิงห์บุรี เมืองพรหมบุรี เมืองอินทร์บุรี ยกทัพไปสกัดข้าศึกด้านตะวันออกและคุมพรรคพวกซ่องสุมกำลังยกไปขุดคูเลนพระนครกรุงธนบุรี
ประวัติศาสตร์ > สมัยรัตนโกสินทร์

มีหลักฐานที่ปรากฏคือ พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้จัดการปกครองมณฑลเทศาภิบาล เมืองสิงห์บุรี เมืองอินทร์บุรี และเมืองพรหมบุรีเข้าอยู่ในมณฑลกรุงเก่า (ในสมัยรัชกาลที่ 6 ได้เปลี่ยนชื่อเป็นมณฑลอยุธยา) และปี พ.ศ. 2439 ยุบเมืองอินทร์บุรีและเมืองพรหมบุรีเป็นอำเภออินทร์บุรีและอำเภอพรหมบุรีขึ้นกับเมืองสิงห์บุรี พร้อมกับตั้งเมืองสิงห์บุรีขึ้นใหม่ที่ตำบลบางพุทรา ส่วนเมืองสิงห์บุรีเดิมยุบเป็น "อำเภอสิงห์" และต่อมาได้เปลี่ยนชื่อเป็นอำเภอบางระจัน
ปี พ.ศ. 2444 อำเภอเมืองสิงห์บุรีเปลี่ยนชื่อเป็น อำเภอบางพุทรา และในปี พ.ศ. 2481 ทางราชการสั่งให้เปลี่ยนชื่อที่ว่าการอำเภอที่ตั้งอยู่ในเมืองให้เป็นชื่อของจังหวัดนั้น ๆ อำเภอบางพุทราจึงได้กลับไปใช้ชื่ออำเภอเมืองสิงห์บุรีมาจนถึงปัจจุบัน
สัญลักษณ์ประจำจังหวัด

คำขวัญประจำจังหวัด: ถิ่นวีรชนคนกล้า คู่หล้าพระนอน นามกระฉ่อนช่อนแม่ลา เทศกาลกินปลาประจำปี
ต้นไม้ประจำจังหวัด: ต้นมะกล่ำตาช้างหรือมะกล่ำต้น (Adenanthera pavonina)
ดอกทองอุไร ดอกไม้ประจำจังหวัดสัตว์น้ำประจำจังหวัด: ปลาช่อน (Channa striata)
ดอกไม้ประจำจังหวัด: ดอกทองอุไร (Tecoma stans (L.) Kunth)
ตราประจำจังหวัดสิงห์บุรี
ต้นมะกล่ำตาช้าง ต้นไม้ประจำจังหวัด
ปลาช่อน สัตว์น้ำประจำจังหวัด
การเมืองการปกครอง > หน่วยการปกครอง > การปกครองส่วนภูมิภาค

การปกครองแบ่งออกเป็น 6 อำเภอ 43 ตำบล 364 หมู่บ้าน
อำเภอเมืองสิงห์บุรี
อำเภอบางระจัน
อำเภอค่ายบางระจัน
อำเภอพรหมบุรี
อำเภอท่าช้าง
อำเภออินทร์บุรี
การเมืองการปกครอง > หน่วยการปกครอง > การปกครองส่วนท้องถิ่น

พื้นที่จังหวัดสิงห์บุรีประกอบด้วยองค์กรปกครองส่วนท้องถิ่น 42 แห่ง แบ่งตามประเภทและอำนาจบริหารจัดการภายในท้องที่ได้เป็น องค์การบริหารส่วนจังหวัด 1 แห่ง เทศบาลเมือง 2 แห่ง เทศบาลตำบล 6 แห่ง และองค์การบริหารส่วนตำบล 33 แห่ง
| ลำดับ> ลำดับ.เทศบาลเมือง | ชื่อเทศบาล> ชื่อเทศบาล.เทศบาลเมือง | พื้นที่  (ตร> กม.).พื้นที่  (ตร.กม.).เทศบาลเมือง | ตั้งเมื่อ  (พ> ศ.).ตั้งเมื่อ  (พ.ศ.).เทศบาลเมือง | อำเภอ> อำเภอ.เทศบาลเมือง | ครอบคลุมตำบล> ทั้งตำบล.เทศบาลเมือง | ครอบคลุมตำบล> บางส่วน.เทศบาลเมือง | ครอบคลุมตำบล> รวม.เทศบาลเมือง | ประชากร (คน)    (ณ สิ้นปี 2555) > ประชากร (คน)    (ณ สิ้นปี 2555) .เทศบาลเมือง |
| --- | --- | --- | --- | --- | --- | --- | --- | --- |
| 1 |   เทศบาลเมืองสิงห์บุรี |  7.81  | 2478 | เมืองฯ | 1 | 4 | 5 | 	18,102 	 |
| 2 |   เทศบาลเมืองบางระจัน |  22.80  | 2556 | บางระจัน |  |  |  | 14,772 	 |
เทศบาลตำบล
| 3 (1) |   เทศบาลตำบลโพสังโฆ |   | 2542 | ค่ายบางระจัน | - | 1 | 1 | 2,217 	 |
| 4 (2) |   เทศบาลตำบลปากบาง |   | 2542 | พรหมบุรี | 1 | - | 1 | 3,345 	 |
| 5 (3) |   เทศบาลตำบลบางน้ำเชี่ยว |   | 2542 | พรหมบุรี | 1 | - | 1 | 3,528 |
| 6 (4) |   เทศบาลตำบลถอนสมอ |   | 2542 | ท่าช้าง | 2 | - | 1 | 9,306 	 |
| 7 (5) |   เทศบาลตำบลอินทร์บุรี |  | 2542 | อินทร์บุรี | - | 1 | 1 |  5,247 	 |
| 8 (6) |   เทศบาลตำบลทับยา | 24.27  | 2552 | อินทร์บุรี | 1 | - | 1 |  |

↑  หมายถึงปีที่ได้รับการยกฐานะเป็นเทศบาลในระดับปัจจุบัน
การเมืองการปกครอง > รายชื่อผู้ว่าราชการจังหวัด

จมื่นสมุห์พิมาน (เจิม)
หลวงอนุรักษ์ภูเบศร์รักษา (โดม)
พระราชพินิจจัย (เหม) พ.ศ. 2448
หลวงเสนานนท์ (อรุณ)
หม่อมอมรวงษ์วิจิตร (หม่อมราชวงศ์ปฐม คเนจร) พ.ศ. 2448
หลวงบาทศุภกิจ
พระทรงสุรเดช (เตน)
หม่อมเจ้านพมาศ นวรัตน พ.ศ. 2450 - พ.ศ. 2452
พระพรหมประสาทศิลป์ (ลี) พ.ศ. 2452 - พ.ศ. 2455
พระพิศาลสงคราม (ผล) พ.ศ. 2455 - พ.ศ. 2458
พระสิงห์บุรีตรีนัทยเขตร (หม่อมราชวงศ์กมล นพวงษ์) พ.ศ. 2458 - พ.ศ. 2461
พระยาสิงห์บุรานุรักษ์ (สะอาด บูรณะสมภพ) พ.ศ. 2461 - พ.ศ. 2472
พระประชากรบริรักษ์ พ.ศ. 2472 - พ.ศ. 2476
พระยาประเสริฐสุนทราศรัย 18 ม.ค. 2476 - พ.ศ. 2476
พระกำแพงพราหม พ.ศ. 2476 - พ.ศ. 2476
หลวงอรรถวิจิตรจรรยารักษ์ มี.ค. 2476 - พ.ศ. 2478
หลวงอรรถสิทธิสุนทร พ.ศ. 2478 - พ.ศ. 2480
หลวงสรรคประศาสน์ 27 ม.ค. 2480 - พ.ศ. 2486
ขุนบริรักษ์บทวลัญช์ 1 พ.ย. 2486 - 15 ส.ค. 2490
นายเวช เพชรานนท์ 15 ส.ค. 2490 - ธ.ค. 2490
นายสนิท วิไลจิตต์ ม.ค. 2491 - เม.ย. 2493
ขุนบริรักษ์บทวลัญช์ 17 เม.ย. 2493 - ก.ย. 2500
นายพุก ฤกษ์เกษม 21 ก.ย. 2500 - 27 พ.ย. 2506
ร้อยตำรวจโท ปิ่น สหัสโชติ 30 พ.ย. 2506 - 6 พ.ย. 2507
นายพัฒน์ พินทุโยธิน 7 พ.ย. 2507 - 1 มี.ค. 2509
นายเกษม จียะพันธ์ 8 มี.ค.2509 - 22 พ.ค. 2512
นายเอี่ยม เกรียงศิริ 26 พ.ค. 2512 - 30 ก.ย. 2518
นายบรรโลม ภุชงคกุล 14 ต.ค. 2518 - 1 ธ.ค. 2521
นายชิต นิลพานิช 1 ธ.ค. 2521 - 1 ต.ค. 2523
นายชำนาญ เรืองเผ่าพันธุ์ 1 ต.ค. 2523 - 30 ก.ย. 2526
นายวิชิต แสงทอง 1 ต.ค. 2526 - 15 ม.ค. 2528
นายจำนงค์ อยู่โพธิ์ 16 ม.ค. 2528 - 30 ก.ย. 2530
นายชนะศักดิ์ ยุวบูรณ์ 1 ต.ค. 2530 - 30 ก.ย. 2533
นายปรีดี ตันติพงศ์ 1 ต.ค. 2533 - 30 ก.ย. 2534
ร้อยตรี สมพร กุลวานิช 1 ต.ค. 2534 - 30 ก.ย. 2535
ร้อยตรี อุทัย ใจหงษ์ 1 ต.ค. 2535 - 30 ก.ย. 2538
นายวิพัฒน์ คงมาลัย 1 ต.ค. 2538 - 30 เม.ย. 2541
นายนิคม บูรณพันธ์ศรี 16 เม.ย. 2541 - 30 ก.ย. 2542
นายพยูณ มีทองคำ 1 ต.ค. 2542 - 30 ก.ย. 2544
นายนิวัตน์ สวัสดิ์แก้ว 1 ต.ค. 2544 - 30 ก.ย. 2546
นายพระนาย สุวรรณรัฐ 1 ต.ค. 2546 - 30 ก.ย. 2547
นางจุฑามาศ ประทีปะวณิช 1 ต.ค. 2547 - 30 ก.ย. 2549
นายประภาศ บุญยินดี 16 ต.ค. 2549 - 19 ต.ค. 2551
นายวิชัย ไพรสงบ 20 ต.ค. 2551 - 15 มี.ค. 2552
นายชุมพร พลรักษ์ 16 มี.ค. 2552 - 30 ก.ย. 2552
นายชิดพงษ์ ฤทธิประศาสน์ 1ต.ค. 2552 - 30 ก.ย. 2553
นายพิเชษฐ ไพบูลย์ศิริ 1 ต.ค. 2553 - 7 ต.ค. 2555
นายสุรพล แสวงศักดิ์ 19 พ.ย. 2555 - 30 ก.ย. 2557
นายชโลธร ผาโคตร 1ต.ค. 2557 - 30 ก.ย. 2558
นายอัครเดช เจิมศิริ 1ต.ค. 2558 - 30 ก.ย. 2559
นายพศิน โกมลวิชญ์ 1 ต.ค. 2559 - 4 เม.ย. 2560
นายสุทธา สายวาณิชย์ 1 ต.ค. 2560 - 30 ก.ย. 2561
นายชำนาญวิทย์ เตรัตน์ 1 ต.ค. 2561 - 30 ก.ย. 2564
นายชัยชาญ สิทธิวิรัชธรรม 1 ต.ค. 2564 - 30 ก.ย. 2565
นายสุพจน์ ยศสิงห์คำ 1 ต.ค. 2565 - 30 ก.ย. 2566
นายสุเมธ ธีรนิติ 17 ธ.ค. 2566 - ปัจจุบัน
ประชากร

| ปี | ประชากร | ±% |
| --- | --- | --- |
|  2553  | 214,661 | —     |
|  2554  | 213,587 | −0.5% |
|  2555  | 213,216 | −0.2% |
|  2556  | 212,690 | −0.2% |
|  2557  | 212,158 | −0.3% |
|  2558  | 211,426 | −0.3% |
|  2559  | 210,588 | −0.4% |
|  2560  | 210,088 | −0.2% |
|  2561  | 209,377 | −0.3% |
|  2562  | 208,446 | −0.4% |
|  2563  | 205,898 | −1.2% |
|  2564  | 204,526 | −0.7% |
|  2565  | 202,797 | −0.8% |
|  2566  | 201,439 | −0.7% |
อ้างอิง:กรมการปกครอง กระทรวงมหาดไทย
จังหวัดสิงห์บุรีมีประชากร ณ วันที่ 31 ธันวาคม พ.ศ. 2566 รวมทั้งสิ้น 201,439 คน แยกเป็นชาย 95,652 คน หญิง 105,787 คน สำหรับอำเภอที่มีประชากรมากที่สุด ได้แก่ อำเภอเมืองสิงห์บุรี มีจำนวน 52,839 คน รองลงมาได้แก่ อำเภออินทร์บุรี จำนวน 52,114 คน และอำเภอบางระจัน จำนวน 32,547 คน สำหรับอำเภอที่มีความหนาแน่นของประชากรมากที่สุดคือ อำเภอเมืองสิงห์บุรี 462.89 คนต่อตารางกิโลเมตร รองลงมาได้แก่ อำเภอค่ายบางระจัน 310.70 คนต่อตารางกิโลเมตร และอำเภอท่าช้าง 287.23 คนต่อตารางกิโลเมตร
ศาสนา

จังหวัดสิงห์บุรีมีวัดในศาสนาพุทธ จำนวน 178 แห่ง โบสถ์คริสต์ 2 แห่ง วัดคริสต์ 1 แห่ง มัสยิด 2 แห่ง
จำนวนผู้นับถือศาสนาพุทธ ร้อยละ 98.80
จำนวนผู้นับถือศาสนาอิสลาม ร้อยละ 1.02
จำนวนผู้นับถือศาสนาคริสต์ ร้อยละ 0.18
พระอารามหลวง
วัดพระนอนจักรสีห์วรวิหาร (พระอารามหลวงชั้นตรี ชนิดวรวิหาร) ตำบลจักรสีห์ อำเภอเมืองสิงห์บุรี
วัดพิกุลทอง (พระอารามหลวงชั้นตรี ชนิดสามัญ) ตำบลพิกุลทอง อำเภอท่าช้าง
วัดโบสถ์ (พระอารามหลวงชั้นตรี ชนิดสามัญ) ตำบลอินทร์บุรี อำเภออินทร์บุรี (ธรรมยุติกนิกาย)
สำนักปฏิบัติธรรม
วัดอัมพวัน (สำนักปฏิบัติธรรมแห่งที่ ๑) ตำบลบ้านแป้ง อำเภอพรหมบุรี
การขนส่ง

การคมนาคมของจังหวัดสิงห์บุรี มี 2 ทาง คือ
ทางบก ตามทางหลวงแผ่นดินหมายเลข 32 (บางปะอิน-พยุหะคีรี) จากกรุงเทพมหานครถึงสิงห์บุรี ระยะทาง 142 กิโลเมตร ทางหลวงแผ่นดินหมายเลข 309 (วังน้อย-สิงห์บุรี) ผ่านจังหวัดอ่างทอง ระยะทาง 144 กิโลเมตร และทางหลวงแผ่นดินหมายเลข 311 (ลพบุรี-ชัยนาท) เชื่อมต่อทางหลวงแผ่นดินหมายเลข 309 ไปยังจังหวัดชัยนาท
ทางน้ำ ใช้แม่น้ำเจ้าพระยาเป็นเส้นทางเดินเรือ เพื่อขนส่งผลผลิตทางการเกษตรจากกรุงเทพมหานครถึงสิงห์บุรี ระยะทางประมาณ 160 กิโลเมตร หรือมาทางแม่น้ำน้อย แยกจากแม่น้ำเจ้าพระยาที่อำเภอเมืองชัยนาท จังหวัดชัยนาท ผ่านอำเภอสรรคบุรี อำเภอบางระจัน อำเภอค่ายบางระจัน อำเภอท่าช้าง ถึงจังหวัดสิงห์บุรี
การขนส่ง > ระยะทางจากตัวเมืองไปยังอำเภอต่างๆ

อำเภอบางระจัน 10 กิโลเมตร
อำเภอพรหมบุรี 15 กิโลเมตร
อำเภอค่ายบางระจัน 18 กิโลเมตร
อำเภออินทร์บุรี 19 กิโลเมตร
อำเภอท่าช้าง 20 กิโลเมตร
สถานที่ท่องเที่ยว

วัดพระนอนจักรสีห์วรวิหาร
วัดอัมพวัน
พระเจดีย์ธรรมสิงหบุราจริยานุสรณ์
พระพรหมเทวาลัย
อนุสาวรีย์ชาวบ้านบางระจันและวัดโพธิ์เก้าต้น
แหล่งเตาเผาแม่น้ำน้อย
อุทยานแม่ลามหาราชานุสรณ์
คูค่ายพม่า อำเภอพรหมบุรี
เมืองโบราณบ้านคูเมือง
พิพิธภัณฑสถานแห่งชาติอินทร์บุรี และหอสมุดแห่งชาติอินทร์บุรี อำเภออินทร์บุรี
วัดพิกุลทอง หลวงพ่อแพ เขมังกโร อำเภอท่าช้าง
เมืองสิงห์บุรี
ลำแม่ลา
วัดหน้าพระธาตุ
หนังใหญ่ วัดสว่างอารมณ์ อำเภอเมืองสิงห์บุรี
พระสิงห์ใหญ่ วัดม่วงชุม อำเภอบางระจัน
วัดดาวเรือง
โครงการฟาร์มตัวอย่างตามพระราชดำริหนองลาด
ศาลหลักเมืองสิงห์บุรีและศาลาเก้าสิงหเกจิอาจารย์ อำเภอเมืองสิงห์บุรี
ศาลากลางจังหวัดสิงห์บุรีและศาลจังหวัดสิงห์บุรีหลังเก่า (มิวเซียมสิงห์บุรี) อำเภอเมืองสิงห์บุรี
ไกรสรราชสีห์ อำเภอเมืองสิงห์บุรี
หลวงพ่อทรัพย์ หลวงพ่อสิน วัดประโชติการาม
พระพุทธฉาย วัดสิงห์ อำเภอพรหมบุรี
หลวงพ่อซวง อภโย วัดชีปะขาว อำเภอพรหมบุรี
วัดโคกงู
วัดไทร อำเภออินทร์บุรี
วัดพระแก้ว เจดีย์กลางทุ่ง
ตลาดบ้านแป้ง อำเภอพรหมบุรี
ตลาดปากบาง อำเภอพรหมบุรี
ตลาดไทยย้อนยุคบ้านระจัน
ตลาดเกษตร (วันอาทิตย์ช่วงเช้า) อำเภอเมืองสิงห์บุรี
ตลาดนัดคลองถมสอง (วันเสาร์และวันอาทิตย์ช่วงเย็น) อำเภอเมืองสิงห์บุรี
ตลาดผ้า (วันจันทร์ช่วงเช้า) อำเภอเมืองสิงห์บุรี
ถนนคนเดินวันศุกร์ บริเวณโรงภาพยนตร์เมืองทองรามา อำเภอเมืองสิงห์บุรี
เทศกาลกินปลาและงานกาชาดจังหวัดสิงห์บุรี (ช่วงปลายเดือน ธ.ค.) อำเภอเมืองสิงห์บุรี
แนวเขื่อนเลียบแม่น้ำเจ้าพระยา (เหมาะสำหรับออกกำลังกายช่วงเช้าและเย็น) อำเภอเมืองสิงห์บุรี
หลวงพ่อทองคำ วัดเสถียรวัฒนดิษฐ์ (วัดท่าควาย) อำเภอเมืองสิงห์บุรี
โรงเจฮั้วเอียะตั้ว ศาลเจ้าแม่ทับทิม และศาลบุญเถ้ากงม่า (มีงานงิ้วประจำปีหลังตรุษจีน 1 สัปดาห์) อำเภอเมืองสิงห์บุรี
ประเพณีอัญเชิญเทพเจ้าและงานงิ้วตลาดใต้ ตลาดสิงห์บุรี (ช่วงเดือนสิงหาคม) อำเภอเมืองสิงห์บุรี
งานงิ้วตลาดเหนือ (ช่วงเทศกาลกินเจ) อำเภอเมืองสิงห์บุรี
หลวงพ่อดำ วัดประสาท อำเภอพรหมบุรี
หลวงพ่อขาว พระพุทธรูปทรงเครื่องจักรพรรดิ พระพุทธรูปปางเปิดโลก วัดเตย  อำเภอพรหมบุรี
บุคคลที่มีชื่อเสียง

พระธรรมปัญญาบดี (ถาวร ติสฺสานุกโร) – พระราชาคณะเจ้าคณะรอง อดีตที่ปรึกษาเจ้าคณะเขตพระนคร กรุงเทพมหานคร อดีตเจ้าอาวาสวัดพระเชตุพนวิมลมังคลารามราชวรมหาวิหาร
พระธรรมมุนี (แพ เขมงฺกโร) - พระราชาคณะชั้นธรรม อดีตเจ้าคณะจังหวัดสิงห์บุรี อดีตเจ้าอาวาสวัดพิกุลทอง อำเภอท่าช้าง จังหวัดสิงห์บุรี
พระธรรมสิงหบุราจารย์ (จรัญ ฐิตธมฺโม) – พระราชาคณะชั้นธรรม อดีตที่ปรึกษาเจ้าคณะภาค 3 อดีตเจ้าอาวาสวัดอัมพวัน อำเภอพรหมบุรี จังหวัดสิงห์บุรี
หลวงปู่บุดดา ถาวโร – วัดกลางชูศรีเจริญสุข อำเภอบางระจัน จังหวัดสิงห์บุรี
หลวงพ่อซวง อภโย – วัดชีปะขาว อำเภอพรหมบุรี จังหวัดสิงห์บุรี
หลวงพ่อพูน สาคโร – วัดสังฆราชาวาส อำเภอเมืองสิงห์บุรี จังหวัดสิงห์บุรี
หม่อมราชวงศ์คึกฤทธิ์ ปราโมช – นักปราชญ์ นักเขียน นักการเมือง นายกรัฐมนตรีไทย และศิลปินแห่งชาติ
ชาย เมืองสิงห์ – ศิลปินแห่งชาติ สาขาศิลปะการแสดง นักร้อง-นักแต่งเพลงลูกทุ่ง
ธนิสร์ ศรีกลิ่นดี – ศิลปินแห่งชาติ สาขาศิลปะการแสดง ดนตรีไทยสากล
ชายธง ทรงพล – นักร้องเพลงลูกทุ่ง
นิรันดร์ บุญยรัตพันธุ์ (น้าต๋อย เซมเบ้) – นักพากษ์
สันติสุข พรหมศิริ – นักแสดง นักพากษ์ และพิธีกร
ภูภูมิ พงศ์ภาณุ – นักแสดง นายแบบ
มิลิน ดอกเทียน – นักร้อง
เจตสุภา เครือแตง – นักร้อง
อนิพรณ์ เฉลิมบูรณะวงศ์ – นักแสดง นางแบบ
พัดชาพลอย เรือนดาหลวง – นักแสดง
หนู คลองเตย – นักแสดงตลก
ภูษิต ไล้ทอง – นักดนตรี สมาชิกวงเฉลียง
ภาณุพรรณ จันทนะวงษ์ (เจแปน หกฉากครับจารย์) – นักแสดงและพิธีกร
อนุวัฒน์ ชูเชิดรัตนา (กอล์ฟ อนุวัฒน์) — นักแสดง
ไกรสร ปั้นเจริญ – นักฟุตบอลชาวไทย หนึ่งในผู้เล่นทีมชาติไทย ชุดอะกรีแบงก์คัพ
ชม้อย ทิพย์โส – ผู้ต้องหาคดีในข้อหาร่วมกันฉ้อโกงประชาชนเมื่อปี พ.ศ. 2527
ดูเพิ่ม

รายชื่อวัดในจังหวัดสิงห์บุรี
รายชื่อโรงเรียนในจังหวัดสิงห์บุรี
รายชื่อห้างสรรพสินค้าในจังหวัดสิงห์บุรี
แหล่งข้อมูลอื่น

เว็บไซต์ทางการจังหวัดสิงห์บุรี เก็บถาวร 2006-12-05 ที่ เวย์แบ็กแมชชีน
14°53′N 100°24′E﻿ / ﻿14.89°N 100.4°E﻿ / 14.89; 100.4
แผนที่และภาพถ่ายทางอากาศของ จังหวัดสิงห์บุรี
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กองค์กรปกครองส่วนท้องถิ่นระดับล่างในจังหวัดสิงห์บุรี |
| --- | --- | --- |
| เทศบาลเมือง |  บางระจัน  สิงห์บุรี  |  |
| เทศบาลตำบล |  ถอนสมอ  ทับยา  บางน้ำเชี่ยว  พรหมบุรี  โพสังโฆ  อินทร์บุรี  |  |
| องค์การบริหารส่วนตำบล |  คอทราย  งิ้วราย  จักรสีห์  ชีน้ำร้าย  ต้นโพธิ์  ทองเอน  ท่าข้าม  ท่างาม  น้ำตาล  บางกระบือ  บางมัญ  บางระจัน  บ้านจ่า  บ้านแป้ง  บ้านหม้อ  ประศุก  พระงาม  พักทัน  โพกรวม  โพทะเล  โพธิ์ชัย  โพประจักษ์  โพสังโฆ  ม่วงหมู่  แม่ลา  ไม้ดัด  โรงช้าง  วิหารขาว  สระแจง  หนองกระทุ่ม  ห้วยชัน  หัวไผ่  อินทร์บุรี  |  |
| ด ค กเมืองหลวงและจังหวัดของประเทศไทย |
| --- | --- | --- |
| เมืองหลวง | กรุงเทพมหานคร |  |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
หมายเหตุ - แบ่งภูมิภาคตามเกณฑ์ของราชบัณฑิตยสภา
| ด ค กจังหวัดแบ่งตามเขตในกีฬาแห่งชาติ (กีฬาเขต) |
| --- | --- | --- |
| เขต 1 |  ชัยนาท  นนทบุรี  ปทุมธานี  พระนครศรีอยุธยา  ลพบุรี  สระบุรี  สิงห์บุรี  สมุทรปราการ  อ่างทอง  |  |
| เขต 2 |  จันทบุรี  ฉะเชิงเทรา  ชลบุรี  ตราด  นครนายก  ปราจีนบุรี  ระยอง  สระแก้ว  |  |
| เขต 3 |  ชัยภูมิ  นครราชสีมา  บุรีรัมย์  ยโสธร  ศรีสะเกษ  สุรินทร์  อุบลราชธานี  |  |
| เขต 4 |  กาฬสินธุ์  ขอนแก่น  นครพนม  บึงกาฬ  มหาสารคาม  มุกดาหาร  ร้อยเอ็ด  เลย  สกลนคร  หนองคาย  หนองบัวลำภู  อำนาจเจริญ  อุดรธานี  |  |
| เขต 5 |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  |  |
| เขต 6 |  กำแพงเพชร  ตาก  นครสวรรค์  พิจิตร  พิษณุโลก  เพชรบูรณ์  สุโขทัย  อุตรดิตถ์  อุทัยธานี  |  |
| เขต 7 |  กาญจนบุรี  นครปฐม  ประจวบคีรีขันธ์  เพชรบุรี  ราชบุรี  สมุทรสงคราม  สมุทรสาคร  สุพรรณบุรี  |  |
| เขต 8 |  กระบี่  ชุมพร  นครศรีธรรมราช  พังงา  ภูเก็ต  ระนอง  สุราษฎร์ธานี  |  |
| เขต 9 |  ตรัง  นราธิวาส  ปัตตานี  พัทลุง  ยะลา  สงขลา  สตูล  |  |
| เขต 10 |  กรุงเทพมหานคร  |  |
พระนอนจักรสีห์
อนุสาวรีย์วีรชนค่ายบางระจัน
แผนที่อำเภอในจังหวัดสิงห์บุรี
ปฐมบรมราชานุสรณ์

| --- | --- |
ปฐมบรมราชานุสรณ์

ที่ตั้ง: เชิงสะพานพระพุทธยอดฟ้า แขวงวังบูรพาภิรมย์ เขตพระนคร กรุงเทพมหานคร
ผู้ออกแบบ: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (ออกแบบ) ศิลป์ พีระศรี (ปั้นหุ่นพระบรมรูป)
ประเภท: พระบรมราชานุสาวรีย์
วัสดุ: สำริด
ความกว้าง: 2.30 เมตร
ความสูง: 4.60 เมตร
เริ่มก่อสร้าง: พ.ศ. 2472
สร้างเสร็จ: พ.ศ. 2475
การเปิด: 6 เมษายน พ.ศ. 2475
อุทิศแด่: พระบาทสมเด็จพระพุทธยอดฟ้าจุฬาโลกมหาราช


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: อนุสาวรีย์รัชกาลที่ 1
ขึ้นเมื่อ: 16 พฤศจิกายน พ.ศ. 2531
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000033
 
 
 
ปฐมบรมราชานุสรณ์, พระปฐมบรมราชานุสรณ์, อนุสาวรีย์รัชกาลที่ 1 หรือ พระบรมนุสาวรีย์พระบาทสมเด็จพระพุทธยอดฟ้าจุฬาโลกมหาราช เป็นพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช ซึ่งเป็นปฐมกษัตริย์แห่งพระบรมราชจักรีวงศ์ ประดิษฐานอยู่ ณ เชิงสะพานปฐมบรมราชานุสรณ์หรือสะพานพระพุทธยอดฟ้า ฝั่งพระนคร สร้างขึ้นในโอกาสฉลองพระนคร 150 ปี
ประวัติ

พระบาทสมเด็จพระปกเกล้าเจ้าอยู่หัวทรงพระราชดำริว่าสมควรจะจัดสร้างสิ่งใดสิ่งหนึ่ง เพื่อเป็นพระบรมราชานุสรณ์ที่ระลึกแห่งพระมหากรุณาธิคุณในพระบาทสมเด็จพระพุทธยอดฟ้าจุฬาโลกมหาราชในโอกาสฉลองพระนคร 150 ปี โดยเมื่อวันที่ 25 กุมภาพันธ์ พ.ศ. 2470 มีพระบรมราชโองการแต่งตั้งคณะกรรมการขึ้นคณะหนึ่งเพื่อพิจารณาการจัดสร้างพระบรมราชานุสาวรีย์พระบาทสมเด็จพระพุทธยอดฟ้าจุฬาโลก เรียกว่า คณะกรรมการสร้างปฐมบรมราชานุสรณ์ ซึ่งประกอบด้วยสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดชเป็นนายกกรรมการ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เป็นอุปนายก และให้อภิรัฐมนตรีกับทั้งเสนาบดีทุกกระทรวงเป็นกรรมการ
ในการประชุมครั้งแรกเมื่อ พ.ศ. 2470 มีแนวคิดที่จะสร้างพระบรมรูปหล่ออย่างใหญ่ประดิษฐานอยู่หน้าพระวิหารพระศรีศากยมุนี ณ วัดสุทัศนเทพวรารามราชวรมหาวิหาร และซ่อมแซมพระวิหาร ขยายลานเสาชิงช้าให้กว้างใหญ่ และทำถนนขนาดใหญ่มีสวนยาวตั้งแต่เสาชิงช้าหน้าวัดสุทัศน์ฯ ตรงไปบรรจบถนนราชดำเนินกลาง แต่แนวคิดนี้สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตเห็นว่าเป็นการสร้างถนนดังกล่าวอาจอยู่ในประเภทงดงามเฉย ๆ ไม่สู้เป็นสาธารณประโยชน์มากนัก จึงเสนอสร้างสะพานเชื่อมธนบุรีกับกรุงเทพพระบาทสมเด็จพระปกเกล้าเจ้าอยู่หัวทรงเห็นชอบและมีพระราชดำริให้สร้างพระบรมรูปใกล้สะพานนี้
เงินทุนที่ใช้ในการสร้างปฐมบรมราชานุสรณ์ราว 4,000,000 บาท พระบาทสมเด็จพระปกเกล้าเจ้าอยู่หัวทรงบริจาคพระราชทรัพย์เป็นส่วนพระองค์จำนวนหนึ่ง และรัฐบาลจ่ายเงินแผ่นดินช่วยจำนวนหนึ่ง ส่วนเงินอีกจำนวนหนึ่งนั้นมีการประกาศรับเงินเรี่ยไร
สำหรับการสร้างปฐมบรมราชานุสรณ์ ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ทรงออกแบบและอำนวยการสร้าง มีการนำแบบแปลนต่าง ๆ ถวายขอพระราชทานบรมวินิจฉัยเมื่อวันที่ 19 กรกฎาคม พ.ศ. 2472 เมื่อได้รับพระราชทานพระบรมราชานุญาตแล้วโปรดให้ศาสตราจารย์ศิลป พีระศรี เป็นผู้ปั้นหุ่นพระบรมรูป และส่งไปหล่อที่ยุโรป โดยมีนายช่างจากกรมศิลปากรสถานไปกำกับการจนแล้วเสร็จ ระหว่างนั้นได้จัดทำฐานพระบรมรูป จากนั้นได้อัญเชิญพระบรมรูปซึ่งหล่อเสร็จแล้วประดิษฐาน โดยได้รับความอนุเคราะห์จากกรมราชนาวีและกระทรวงพาณิชย์และคมนาคมในการลำเลียงพระบรมรูป
พระบาทสมเด็จพระปกเกล้าเจ้าอยู่หัวทรงเปิดผ้าคลุมพระบรมรูปเมื่อวันที่ 6 เมษายน พ.ศ. 2475 เมื่อเวลาอุดมมงคลฤกษ์เวลา 8.15 นาฬิกา พระบาทสมเด็จพระปกเกล้าเจ้าอยู่หัวประทับ ณ พระแท่นชุมสาย ทรงกดไกไฟฟ้าด้วยค้อนเงินสำหรับตัดกระดาษ ทรงเปิดผ้าคลุมพระบรมรูปและเปิดป้ายชื่อสะพานพระพุทธยอดฟ้าพร้อมกับเปิดวิถีสะพาน
พ.ศ. 2505 มีการเสริมแท่นอนุสาวรีย์ให้สูงขึ้นอีกประมาณ 1 เมตร ภายหลังยังมีการเสริมซุ้มเบื้องหลังองค์อนุสาวรีย์ให้สูงขึ้นไปอีก หรืออาจจะทำในคราวเดียวกับการเสริมแท่นเมื่อ พ.ศ. 2505
ลักษณะทางศิลปกรรม

พระบรมรูปหล่อด้วยทองสำริดทรงเครื่องขัตติยาภรณ์ประทับเหนือพระราชบัลลังก์ ขนาดสูงจากพื้นถึงยอด 4.60 เมตร ฐานกว้าง 2.30 เมตร พระหัตถ์ทรงแตะพระแสงดาบที่วางทอดเหนือพระเพลา มีแท่นฐานหินอ่อนสี่เหลี่ยมย่อมุมเป็นฐานรองรับอีกชั้นหนึ่งกึ่งกลางแผ่นหินอ่อน สลักรูปพระบาทสมเด็จพระพุทธยอดฟ้าจุฬาโลกหันข้างประทับเหนือแท่นซึ่งเป็นตราปฐมบรมวงศ์จักรี เบื้องหน้าแผ่นสลักนี้ตั้งแท่นสำหรับผู้ไปสักการะและกระถางธูปส่วนเชิงเทียนนั้นติดยื่นออกมาจากแนวรั้ว เบื้องหลังพระบรมรูปเป็นฉากสูง ตอนกลางเป็นร่องลึกคล้ายประตู มีเสาหินสลักสองข้าง หน้าบันประดับลวดลายปูนปั้นรูปพวงมาลัยเหนือหน้าบันสลักรูปอุณาโลม หลักฉากมีแผ่นหินอ่อน ด้านข้างพระบรมรูปมีบันไดลาดจากสะพานพระพุทธยอดฟ้าเป็นชั้น ๆ จนถึงพื้นล่าง
จารึกที่ฐานและที่ลับแลหลังพระบรมรูปใช้วิธีเรียงความ แบ่งตัวอักษรเป็น 2 ขนาด คือตัวใหญ่ปนตัวเล็ก ตัวใหญ่ให้อ่านไกล หากอ่านเฉพาะตัวใหญ่จะได้ความย่อ ได้นำเสนอร่างจารึกเมื่อวันที่ 3 กันยายน พ.ศ. 2474 เมื่อร่างผ่านจึงนำไปเขียนแบบและทำจารึกที่ต่างประเทศ
เหรียญที่ระลึก

พระบาทสมเด็จพระปกเกล้าเจ้าอยู่หัวได้ทรงพระกรุณาโปรดเกล้าฯ ให้สร้างเหรียญขึ้นพระราชทานแก่ผู้เข้าเรี่ยไรสร้างพระปฐมบรมราชานุสรณ์ สร้างเป็น 2 ชนิด คือ ขนาดใหญ่สำหรับผู้บริจาคตั้งแต่ 500 บาท และขนาดเล็กสำหรับผู้บริจาคตั้งแต่ 10 บาท
พระราชพิธีสมโภชกรุงรัตนโกสินทร์ 150 ปี
เบื้องหลังพระบรมรูปเป็นฉากสูง